open-index/open-wikipedia-markdown huggingface dataset:
Montekarlo kazino

**Montekarlo kazino** () ir prestižs un grezns kazino, izklaides un mākslas komplekss Monako Montekarlo rajonā. Bez kazino telpām kompleksā atrodas Montekarlo opera (*Opéra de Monte-Carlo*) un Montekarlo baleta (*Les Ballets de Monte-Carlo*) birojs.

Montekarlo kazino atklāts 1865. gadā ar mērķi izvairīties no Monako valdošās Grimaldi ģimenes bankrota. Tradicionāli noteikts, ka pašiem Monako pilsoņiem aizliegts atrasties kazino telpās. Vēsturiski izrādījās, ka kazino ierīkošana finansiāli bija tik veiksmīga, ka ļāva Monako valstij faktiski atcelt nodokļus. Tas savukārt noveda pie situācijas, ka Monako valstī kā rezidenti apmetās daudzi finansiāli nodrošināti cilvēki.

## Galerija

Monte_Carlo_Casino_at_Dusk.JPG
Monte_Carlo_Casino,_Monaco_-_interior-_(2)_(32774947955).jpg
Casino_de_Monte-Carlo_(49582351802).jpg
Trente_et_Quarante_table_(dealer's_view).jpg   


## Ārējās saites
*
Frederiks Pasī

**Frederiks Pasī** (; dzimis , miris ) bija Francijas ekonomists, diplomāts un miera aktīvists. Viņš bija viens no galvenajiem Starpparlamentu savienības dibinātājiem, kā arī Pirmā Pasaules Miera kongresa galvenais organizators. Lielu uzmanību pievērsa diplomātiskajiem risinājumiem konfliktu novēršanā. 1901. gadā viņš ieguva Nobela miera prēmiju “par viņa darbu mūža garumā starptautiskajās miera konferencēs, diplomātijā un arbitrāžās”. Vēl šajā gadā Nobela miera prēmija tika pasniegta Anrī Dinānam, un viņi abi bija pirmie, kas izpelnījās šo apbalvojumu.

## Atsauces

## Ārējās saites
Hermanis Matsons

**Hermanis Matsons** (1896—1938) bija latviešu izcelsmes čekists, Baltkrievijas PSR Valsts politiskās pārvaldes priekšsēdētājs.

## Dzīvesgājums
Piedzima 1896. gadā Sepkules pagastā. KSDSP biedrs kopš 1914. gada.

No 1915. līdz 1918. gadam dienēja Krievijas Impērijas armijā. 1918. gadā bija Veļikije Luku—Polockas rajona Reģistrēšanas nodaļas priekšnieks. Kopš 1918. gada strādāja čekas iestādēs:

* Veļikije Luku apriņķa Ārkārtas komisijas (ĀK) priekšsēdētājs (1918. gada jūnijs — jūlijs)
* Pleskavas guberņas ĀK priekšsēdētājs (1918. gada jūlijs — 1922. gada janvāris)
* KSFPR Valsts politiskās pārvaldes (VPP) Tulas guberņas nodaļas priekšnieks (1922—1926)
* PSRS Apvienotās valsts politiskās pārvaldes (AVPP) Urālu pilnvarotais pārstāvis (1926 — 1931. gada marts)
* AVPP Vidusāzijas pilnvarotais pārstāvis (1931. gada marts — jūlijs)
* AVPP Baltkrievijas PSR pilnvarotais pārstāvis, Baltkrievijas kara apgabala Īpašās nodaļas priekšnieks, Baltkrievijas PSR VPP priekšsēdētājs (1931. gada jūlijs — 1932. gada aprīlis)
* AVPP Tatārijas APSR pilnvarotais pārstāvis (1932. gada aprīlis — 1933. gada marts)
* PSRS Iekšlietu Tautas komisariāta Labošanas darbu nometņu galvenās pārvaldes Ieslodzījuma vietu nodaļas priekšnieks (1934. gada novembris — 1935. gada februāris)
* Austrumsibīrijas novada Zelta un platīna rūpniecības galvenās pārvaldes *Holbonstroja* direktors.

1937. gada 19. jūlijā arestēts. Apsūdzēts dalībā latviešu kontrrevolucionārā fašistiski nacionālistiskā organizācijā un labējo sazvērestībā. 1938. gada 16. jūnijā PSRS Augstākās tiesas Kara kolēģija piesprieda Matsonam nāvessodu, kurš izpildīts tajā pašā dienā. 1988. gadā Maskavas kara apgabala Kara tribunāls Matsonu reabilitēja.

## Atsauces
Reāli veči

**"Reāli veči"** () ir 2012. gada ASV kriminālkomēdijas filma, kuras režisors ir Fišers Stīvenss. Filmā galvenās lomas atveido Als Pačīno, Kristofers Volkens, Alans Ārkins, Džulianna Mārgulisa un Marks Mārgoliss.

Filmas pirmizrāde notika  un to izplatīja *[[Lionsgate]]*. Filma saņēma atšķirīgus kritiķu vērtējumus un tīmekļa vietnē *[[Rotten Tomatoes]]* tai ir 37% vērtējums.

## Atsauces

## Ārējās saites
Dauģēnu klintis un alas

**Dauģēnu klintis un alas** ir aizsargājams ģeoloģiskais un ģeomorfoloģiskais dabas piemineklis Valmieras novada Mazsalacas pagastā, dabas parka Salacas ieleja teritorijā.

Atsegumi atrodas Salacas labajā krastā. Nozīmīgākie no tiem:

* Avotu cirks — ieloks vidusdevona Burtnieku svītas smilšakmeņos ar avotu iztekām tā pamatnes daļā; ieloka platums ir 11 metri, atseguma augstums sasniedz 13 metrus;
* Dauģēnu klinšu centrālais atsegums; piekājē avoti izplūst virs pelēkvioleta mālu un aleirolītu slāņa; atsegumā ir Dauģēnu Mazā ala; atsegums ir 90 metrus garš un līdz 10 metriem augsts;
* atsegums ar Dauģēnu Lielo alu; tas ir 35 metrus garš un līdz 5 m augsts.

## Ārējās saites

* Dabas aizsardzības pārvalde. Dauģēnu klintis un alas
The Wolf of Snow Hollow

***The Wolf of Snow Hollow*** ir 2020. gada ASV šausmu kinokomēdija, kuras režisors, scenārists un galvenās lomas atveidotājs ir Džims Kamingss. Citas lomas atveido Rikija Lindhouma, Hloja Īsta, Džmijs Teitro un Roberts Forsters. Šī ir pēdējā Forstera loma karjerā pirms viņa nāves 2019. gada oktobrī.

Filma stāsta par nelielu Jūtas pilsētu, kuru šķietami terorizē vilkacis.

Filmas *The Wolf of Snow Hollow* pirmizrāde notika  un to izplatīja *[[United Artists Releasing]]*. Filma saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 90% vērtējums.

## Atsauces

## Ārējās saites
Akims Tamirofs

**Akims Mihailovičs Tamirofs** (; dzimis **Hovakims Tamirjantss** () , miris ) bija armēņu-amerikāņu kino, televīzijas un skatuves aktieris. Viens no zināmākajiem otrā plāna aktieriem Holivudas zelta laikmetā. Tamirofs savā 37 gadus ilgajā karjerā piedalījās vismaz 80 filmās.

Par lomām filmās *[[The General Died at Dawn]]* (1936) un "Kam skanēs zvans" (*For Whom the Bell Tolls*, 1943) Tamirofu nominēja Amerikas Kinoakadēmijas balvai kategorijā "Labākais aktieris otrā plāna lomā". Par lomu filmā "Kam skanēs zvans" saņēmis Zelta globusa balvu kategorijā "Labākais otrā plāna aktieris". Orsons Velss, viņa draugs, kura filmās viņš arī bieži piedalījās, nodēvēja Tamirofu par "vislieliskāko no visiem ekrāna aktieriem".

Atveidojis lomas arī tādās filmās kā *[[Union Pacific]]* (1939), *[[The Great McGinty]]* (1940), *[[Five Graves to Cairo]]* (1943), *[[The Miracle of Morgan's Creek]]* (1944), "Misters Arkadins" (1955), "Anastasija" (*Anastasia*, 1956), "Ļaunuma pieskāriens" (1958), "Oušena banda" (*Ocean's 11*, 1960), "Process" (1962), *[[Topkapi (filma)|Topkapi]]* (1964) un "Alfavila" (1965).

## Atsauces

## Ārējās saites
Klods Reinss

**Viljams Klods Reinss** (; dzimis , miris ) bija angļu aktieris, kura karjera ilga vairāk nekā 60 gadus.

Holivudā debitējis ar galveno lomu šausmu filmā "Neredzamais cilvēks" (1933). Par lomām filmās "Misters Smits brauc uz Vašingtonu" (1939), "Kasablanka" (1942), "Misters Skefingtons" (*Mr. Skeffington*, 1944) un "Sliktā slava" (1946) Reinsu nominēja Amerikas Kinoakadēmijas balvai kategorijā "Labākais aktieris otrā plāna lomā".

Atveidojis lomas arī tādās filmās kā *[[The Adventures of Robin Hood]]* (1938), *[[The Sea Hawk]]* (1940), *[[The Wolf Man]]* (1941), *[[Here Comes Mr. Jordan]]* (1941), "Tagad, ceļiniek" (*Now, Voyager*, 1942), *[[Kings Row]]* (1942), *[[Phantom of the Opera]]* (1943), *[[The Passionate Friends]]* (1949), "Arābijas Lorenss" (1962) un "Pasaules dižākais stāsts" (*The Greatest Story Ever Told*, 1965).

## Ārējās saites
2024. gada Pasaules čempionāts daiļslidošanā

**2024. gada [[Pasaules čempionāts daiļslidošanā]]** norisinjās no 18. līdz 24. martam Kanādas pilsētā Monreālā, sporta arēnā *[[Bell Centre]]*. Sākotnēji Monreālā bija paredzēts rīkot 2020. gada pasaules čempionātu, taču tas tika atcelts COVID-19 pandēmijas dēļ. Šī ir jau vienpadsmitā reize, kad čempionāts tika uzticēts rīkot Kanādai. Monreālā pasaules čempionāts notieka otro reizi, iepriekš šajā pilsētā tas norisinājās 1932. gadā. Medaļas tika sadalītas vīriešu, sieviešu, pāru un deju pāru slidojumos. Pēc šī čempionāta katrai valstij tika noteikts vietu skaits  2025. gada Pasaules čempionātā.

## Arēna

## Kalendārs

* Norādītais laiks ir Monreālas laiks (UTC-4).

## Medaļas

Iļja Maļiņins vīriešu izvēles programmā uzstādīja jaunu pasaules rekordu ar 137,18 punktiem, kā arī summā uzstādot pasaules rekordu 227,79 punktus.

40 gadu vecumā kanādiete Dianā Stellato-Dudeka kļuva par vecāko sievieti, kas jebkad izcīnījusi zelta medaļu pasaules čempionātā.

## Medaļu kopvērtējums

## Latvijas sportisti
Latviju šajā čempionātā pārstāvēja Deniss Vasiļjevs un Sofja Stepčenko.

## Atsauces

## Ārējās saites

*
Sultankudarata

**Sultankudarata** (, , , ) ir viena no Filipīnu provincēm valsts dienviddaļā, Soksksarhenas reģionā. Administratīvi dalās 1 pilsētā un 11 municipalitātēs un sīkāk 249 barangajās. Provinces galvaspilsēta ir Isulana, bet lielākā pilsēta — Takuronga. 

## Iedzīvotāji
Provincē daudznacionāls iedzīvotāju sastāvs — lielākā daļa ir 20. gadsimtā ieceļojušie ilongi (316 356; 37,2 %), iloki (97 982; 11,5 %) un sebuāņi (55 025; 6,5 %), kā arī autohtonie magindanaji (243 445; 28,6 %) un manobo (60 440; 7,1 %). Lielākā daļa iedzīvotāju pieder dažādām kristiešu konfesijām (katoļi 56 %), bet ap 23 % (galvenokārt magindanaji) ir musulmaņi.

## Ģeogrāfija
Province izvietojusies Mindanao salas dienviddaļā. Ziemeļos robežojas ar Ziemeļmagindanao, Dienvidmagindanao un Kotabato, austrumos — ar Dienviddavao, dienvidos — ar Dienvidkotabato un Sarangani, bet rietumos tās krastus apskalo Sulavesi jūras Moro līcis. Provinces austrumu daļa atrodas Mindanao upes pieteku līdzenumā, rietumu daļa kalnaina; augstākā virsotne ir Pitotkalabau (1503 m vjl). Valda subtropu klimats.

## Vēsture
Province dibināta 1973. gadā, sadalot lielo Kotabato provinci. Nosaukta par godu 17. gadsimta Magindanao sultanāta vadonim Muhammadam Dipatunam Kudaratam, kura vadībā sultanāts sekmīgi pretojās Spānijas iekarošanas centieniem.

## Ārējās saites
Erna Sūlberga

**Erna Sūlberga** (, ; dzimusi ) ir norvēģu politiķe. No 2013. līdz 2021. gadam viņa bija Norvēģijas premjerministre. Iepriekš bijusi Norvēģijas vietējo valdību un reģionālās attīstības ministre (2001—2005). Erna Sūlberga pārstāv Konservatīvo partiju un vada šo partiju kopš 2004. gada. 1989. gadā Erna Sūlberga tika ievēlēta Stortingā, augstākajā Norvēģijas likumdevēja varā.

## Ārējās saites
Heinrihs fon Tīzenhauzens

**Heinrihs fon Tīzenhauzens** (; dzimis ap 1520. gadu, miris ) bija Bērzaunē dzimis Rīgas arhibīskapijas politiķis un vēsturnieks, Bērzaunes un Kalsnavas piļu īpašnieks.

## Dzīvesgājums
Dzimis Bērzaunes pilī. Jau agrā jaunībā uzturējās Rīgas arhibīskapa Brandenburgas Vilhelma galmā, vēlāk kļūdams par tā padomnieku. Devās diplomātiskajās misijās pie Vilhelma brāļa, Prūsijas Albrehta un Polijas karaļa Sigismunda II. Līdz ar Livonijas nespēju pretoties Krievijas iebrukumam Livonijas kara gaitā, atbalstīja Livonijas iekļaušanos Polijas-Lietuvas valstī. Sarakstīja Rīgas arhibīskapijas, kā arī savas dzimtas vēsturi. Pamfletā vērsās pret Rusova Livonijas hroniku.

## Ārējās saites
* BBLd — Baltisches Biografisches Lexikon digital
Oskars Pītersons

**Oskars Emanuels Pītersons** (; dzimis  Monreālā, miris  Misisogā) bija kanādiešu džeza pianists un komponists.

Pītersonu uzskata par vienu no labākajiem 20. gadsimta džeza pianistiem un džeza improvizatoriem. Viņš izdevis vairāk nekā 200 ierakstu, ieguvis astoņas ''Grammy'' balvas, Ierakstu akadēmijas balvu par mūža ieguldījumu, kā arī saņēmis neskaitāmas citas balvas un apbalvojumus. Vairāk nekā 60 gadus ilgās karjeras laikā viņš sniedzis tūkstošiem koncertu visā pasaulē.

## Atsauces

## Ārējās saites

* Oficiālā mājaslapa
152830 Dinkinešs

**152830 Dinkinešs** ir neliels galvenās asteroīdu joslas dubultasteroīds, kuru  atklāja LINEAR projekta ietvaros Sokoro observatorijā, Ņūmeksikā. Pēc atklāšanas tam tika piešķirts pagaidu apzīmējums  1999 VD57. Pēc orbītas noskaidrošanas Mazo planētu centrs to iekļāva sarakstā ar kārtas numuru 152830. 2023. gada 6. februārī Starptautiskā Astronomijas savienība asteroīdu nodēvēja par Dinkinešu. Vārds Dinkinešs () amharu valodā nozīmē “Tu esi brīnišķīga”. Šādi Etiopijā dēvē cilvēkveidīgas būtnes, kura dzīvojusi pirms apmēram 3,2 miljoniem gadu, atliekas. Pasaulē tās pazīstamas ar vārdu Lūsija.

Dinkineša orbīta atrodas galvenās asteroīdu joslas iekšpusē (tuvāk Saulei). Orbīta ir eliptiska, vidējais attālums no Saules ir apmēram 2,19 AU.

Pētījumi liecina, ka Dinkinešs ir piederīgs S tipa asteroīdu klasei, tas sastāv no silikātu iežiem un nedaudz metāliem. Dinkineša orbīta un sastāvs atbilst Floras tipa asteroīdiem (grupa nodēvēta tās galvenā pārstāvja vārdā (8 Flora).

 Dinkinešu pārlidoja ASV Nacionālās aeronautikas un kosmosa administrācijas (*NASA*) zonde Lucy. Zondes atsūtītajos attēlos bija redzams, ka Dinkinešam ir apmēram 220 m diametrā liels pavadonis. 2023. gada 27. novembrī Starptautiskā Astronomijas savienība Dinkineša pavadoni nodēvēja par Selamu. Vārds Selams amharu valodā nozīmē “miers”.

## Atsauces
Kalatejas

**Kalatejas** (*Calathea*) ir marantu dzimtas ģints, kuras dabiskais izplatības areāls ir no Meksikas dienvidiem līdz Latīņamerikas tropiem. Dažas sugas tiek kultivētas kā telpaugi to krāšņo lapu dēļ, un tām ir selekcionētas dažādas šķirnes.

## Klasifikācija
Ģintī ir klasificētas aptuveni 60 sugas, tostarp (nepilns saraksts):

* *Calathea anderssonii* H.Kenn.
* *Calathea anulque* H.Kenn.
* *Calathea congesta* H.Kenn.
* *Calathea hagbergii* H.Kenn.
* *Calathea harlingii* H.Kenn.
* *Calathea inscripta* (W.Bull) N.E.Br.
* *Calathea ischnosiphonoides* H.Kenn.
* *Calathea lanicaulis* H.Kenn.
* *Calathea louisae*
* *Calathea latrinotecta* H.Kenn.
* *Calathea lutea* (Aubl.) E.Mey. ex Schult.
* *Calathea orbifolia* Linden & H.A.Kenn. 1982
* *Calathea oscariana* H.Kenn.
* *Calathea picturata* K.Koch & Linden
* *Calathea platystachya* Standl. & L.O.Williams
* *Calathea pluriplicata* H.Kenn.
* *Calathea plurispicata* H.Kenn.
* *Calathea utilis* H.Kenn.
* *Calathea velutinifolia* H.Kenn.
* *Calathea verruculosa* H.Kenn.
* *Calathea yawankama* H.Kenn.
* *Calathea zebrina* Sims & Lindl.

## Galerija

Attēls:Calathea tigrinum 3zz.jpg|*Calathea tigrinum*
Attēls:CalatheaLancifolia.jpg|*Calathea lancifolia*
Attēls:Calathea orbifolia 2.jpg|*Calathea orbifolia*
Attēls:Calathea crotalifera 3zz.jpg|*Calathea crotalifera*
Attēls:Calathea Dottie 1zz.jpg|*Calathea roseopicta* šķirne "*Dottie*"


## Atsauces
Panevēžas hasīdu sinagoga

**Panevēžas hasīdu sinagoga** () ir kopš 1941. gada nefunkcionējoša 1910. gadā celta hasīdu sinagoga, kas atrodas Lietuvas ziemeļdaļā, Panevēžas pilsētā. Sinagogas ēka ir valsts nozīmes Lietuvas valsts kultūras piemineklis (unikālais kods — 31658).

Līdz 2005. gadam ēka tika izmantota kā darbnīca. 2001. gadā pie sinagogas piestiprināta piemiņas plāksne.

## Ārējās saites

* Ieraksts Lietuvas kultūras vērtību reģistrā
Dornohas katedrāle

{
  "type": "ExternalData",
  "service": "geoshape",
  "ids": "Q975891"
}

**Dornohas katedrāle** () ir Skotijas Baznīcas draudzes baznīca, kas atrodas Skotijas ziemeļos, Hailendā, Dornohas pilsētā. Tā kā Skotijas Baznīca pieturas pie kalvinisma prezbiteriānisma novirziena, katedrāles nosaukums dievnamam ir tikai tradīcija.

Dievnams celts 1224. gadā kā 12. gadsimtā dibinātās Keitnesas diecēzes katedrāle. 1570. gadā katedrāli nodedzināja Makeju klans (*Clan Mackay*). Baznīca pamazām tika atjaunota, tomēr darbi tika pabeigti tikai 1837. gadā arhitekta Viljama Berna (*William Burn*, 1789—1870) vadībā.


Dornoch_Cathedral_(August_2013).jpg
Dornoch_Cathedral_(15129685019).jpg
Dornoch Cathedral (11470762353).jpg


## Ārējās saites
*
Jānis Bušmanis

**Jānis Bušmanis** (1897—1938) bija latviešu izcelsmes padomju karavīrs, iekšlietu dienestu darbinieks, militārais pedagogs.

## Dzīvesgājums
Piedzima 1897. gadā Valmieras apriņķī. Strādāja rūpnīcā. Krievijas Komunistiskās partijas biedrs kopš 1919. gada. Piedalījās Krievijas pilsoņu karā, komandēja vadu 15. armijā. Divreiz ievainots.

Pēc tam bija robežsardzes vienības priekšnieks Baltkrievijā. 1932. gadā pabeidza M. Frunzes Kara akadēmiju. No 1932. līdz 1935. gadam bija pirmais 3. Robežsardzes un AVPP karaspēka skolas (Maskavā) priekšnieks. Vēlāk — Iekšlietu Tautas komisariāta (IeTK) Robežas un iekšējās apsardzības pārvaldes (RIeAP) Ziemeļkaukāzā priekšnieka vietnieks, 1935.—1936. gadā bija Azovas—Melnās jūras novada RIeAP priekšnieks. Austrumsibīrijas novada RIeAP priekšnieks no 1936. gada jūnija līdz 1938. gada 11. martam, kad atvaļināts rezervē.

1938. gada marta beigās arestēts. IeTK un prokuratūras komisija atzina J. Bušmani vainīgu "kontrrevolucionārā darbībā", PSRS Augstākās tiesas Kara kolēģija piesprieda viņam nāvessodu, kurš izpildīts 6. septembrī Ļeņingradā.

## Atsauces
Stromantes

**Stromantes** (*Stromanthe*) ir marantu dzimtas ģints, kuras dabiskais izplatības areāls ir no Meksikas līdz Latīņamerikas tropiem, taču stromantes tiek arī kultivētas kā telpaugi.

## Klasifikācija
Ģintī ir klasificētas sugas:

* Asinssarkanā stromante (*Stromanthe sanguinea*) (Vell.) J.M.A.Braga (sinonīms *Stromanthe thalia*)
* *Stromanthe angustifolia* Rusby
* *Stromanthe bahiensis*
* *Stromanthe boliviana* K.Schum.
* *Stromanthe confusa* K.Schum.
* *Stromanthe glabra* Yosh.-Arns
* *Stromanthe guapilesensis* (Donn.Sm.) H.Kenn. & Nicolson
* *Stromanthe hjalmarssonii* (Körn.) Petersen ex K.Schum.
* *Stromanthe idroboi* Yosh.-Arns, Mayo & J.M.A.Braga
* *Stromanthe jacquinii* (Roem. & Schult.) H.Kenn. & Nicolson
* *Stromanthe macrochlamys* (Woodson & Standl.) H.Kenn. & Nicolson
* *Stromanthe palustris* H.Kenn.
* *Stromanthe papillosa* Petersen
* *Stromanthe popolucana* Cast.-Campos, Vovides & Vázq.Torres
* *Stromanthe porteana* Gris
* *Stromanthe ramosissima* L.Andersson
* *Stromanthe schottiana* (Körn.) Eichler
* *Stromanthe sellowiana* K.Schum.
* *Stromanthe stromanthoides* (J.F.Macbr.) L.Andersson
* *Stromanthe tonckat* (Aubl.) Eichler

## Galerija

Attēls:Stromanthe amabilis 0zz.jpg|*Stromanthe amabilis* 
Attēls:Stromanthe jacquinii 4zz.jpg|*Stromanthe jacquinii* 
Attēls:Stromanthe pateri 8zz.jpg|*Stromanthe pateri*
Attēls:Stromanthe sanguinea 2zz.jpg|*Stromanthe sanguinea*
Attēls:Stromanthe tonckat (Aubl.) Eichler - Flickr - Alex Popovkin, Bahia, Brazil (6).jpg|*Stromanthe tonckat*


## Atsauces
Isulana

**Isulana** (, , , ) ir municipalitāte Filipīnās, Soksksarhenas reģionā, Sultankudaratas provinces galvaspilsēta. Atrodas provinces vidusdaļā Mindanao upes baseina līdzenumā. Lielākā daļa iedzīvotāju ir ilongi un magindanaji.

## Vēsture
Isulana kā patstāvīga municipalitāte izveidota 1957. gada 30. augustā, nodalot teritorijas no Noralas un Dulavanas municipalitātēm. Nosaukums radies no sultāna Kudarata kaujas sauciena *Isu-silan* — ‘Viņi ir šeit, uz priekšu!’; pēc citas versijas *Isu-silan* nozīmē ‘Progress’. Pēc Sultankudaratas provinces dibināšanas 1973. gadā Isulana kļuva par tās galvaspilsētu.

## Atsauces

## Ārējās saites
Roka skola

**"Roka skola"** () ir 2003. gada ASV un Vācijas kinokomēdija, kuras režisors ir Ričards Linkleters. Filmā galvenās lomas atveido Džeks Bleks, Džoana Kjūsaka, Maiks Vaits un Sāra Silvermane.

Filma stāsta par roka ģitāristu, kuru aizvieto rokgrupā, un viņam  jāizliekas par skolotāja aizvietotāju prestižā skolā, lai nopelnītu iztiku. Pamanījis audzēkņu muzikālo talantu, viņš no skolēniem izveido rokgrupu.

Filmas "Roka skola" pirmizrāde notika  un to izplatīja *[[Paramount Pictures]]*. Filma guva finansiālus panākumus, nopelnot 131,3 miljonus ASV dolāru pie 35 miljonu dolāru budžeta. Filma saņēma arī pozitīvas kritiķu atsauksmes, slavējot Bleka aktierspēli un humoru. Bleku nominēja Zelta globusa balvai kategorijā "Labākais aktieris mūziklā vai kinokomēdijā". Tīmekļa vietnē *[[Rotten Tomatoes]]* filmai ir 92% vērtējums.

2015. gadā iestudēta filmas mūzikla adaptācija, kuras autors ir Endrū Loids Vebers, bet 2016. gadā *[[Nickelodeon]]* kanālā sāka demonstrēt seriāla adaptāciju.

## Atsauces

## Ārējās saites
Dmitrijs Jazovs

**Dmitrijs Jazovs** (; dzimis , miris ) bija padomju un krievu militārists un politiķis. Bijis PSRS aizsardzības ministrs (1987—1991), līdz viņš tika arestēts par piedalīšanos 1991. gada augusta pučā. 1990. gada 28. aprīlī ieguva PSRS maršala dienesta pakāpi. Viņš pēc dzimšanas gada bija jaunākais no PSRS maršaliem un pēdējais, kuram tika piešķirta šī pakāpe, kā arī vienīgais, kurš dzimis Sibīrijā.

## Ārējās saites
Neofašisms

**Neofašisms** ir pēc Otrā pasaules kara izveidojusies galēji labējā ideoloģija, kas ietver nozīmīgus fašisma elementus. Neofašisms parasti ietver ultranacionālismu, rasismu, populismu, autoritārismu, nativismu, ksenofobiju un pretimigrācijas noskaņojumu, kā arī opozīciju liberālajai demokrātijai, sociāldemokrātijai, parlamentārismam, liberālismam, marksismam, sociālismam un komunismam. Tāpat kā klasiskajā fašismā, tas piedāvā Trešo Pozīciju kā alternatīvu tirgus kapitālismam.

Apgalvojumi, ka kāda grupa ir neofašistiska, var tikt apstrīdēti, īpaši, ja šis termins tiek izmantots kā politisks epitets. Daži pēc Otrā pasaules kara režīmi ir aprakstīti kā neofašistiski to autoritārā rakstura dēļ un dažreiz arī tāpēc, ka tie aizraujas ar fašistisko ideoloģiju un rituāliem.

## Atsauces

## Skatīt arī
* Kukluksklans
* *[[Proud Boys]]*

## Ārējās saites
Žilija de Nuņesa

**Žilija de Nuņesa** (; dzimusi ) ir argentīniešu-franču aktrise. Viņa vislabāk pazīstama ar Brižitas Bardo lomu Francijas televīzijas seriālā "Brižita Bardo". 2023. gada jūnijā viņa ieguva *Golden Nymph* balvu kategorijā "Daudzsološākais jaunais talants" 62. Montekarlo televīzijas festivālā.

## Biogrāfija
Žilija de Nuņesa dzimusi Buenosairesā, argentīniešu tēva un franču mātes ģimenē. Uzaugusi Parīzē, Francijas pilsone. Viņas aizraušanās ar aktiermākslu sākās agrā bērnībā. Bērnībā viņu piesaistīja teātra pasaule, bieži spēlējot lugās kopā ar māsīcu un draugiem. Pusaudžu gados nodarbojusies ar radioamatierismu, uzturot raidstaciju. Vidusskolā, kad viņai bija 16 gadu, izskata dēļ klasesbiedri viņu iesauca par Brižitu Bardo un dāvināja viņai aktrises plakātus. Pēc vidusskolas izglītības iegūšanas un vilšanās gadu studējot literatūrzinātni, de Nuņesa nolēma sākt karjeru teātrī un kino. Viņa uzsāka mācības prestižajā *Périmony* privātajā drāmas skolā. De Nuņesa absolvēja skolu 2021. gadā.

2022. gadā viņu izvēlējās Brižitas Bardo lomai sešu sēriju televīzijas miniseriālā "Brižita Bardo", kuru veidoja un režisēja Danjela Tomsone un viņas dēls Kristofers Tomsons.

## Atsauces

## Ārējās saites

* 
* Oficiālais ''Instagram'' profils
Pakalns (uzvārds)

**Pakalns** ir latviešu uzvārds. Cilvēki ar šo uzvārdu:

* Alberts Pakalns (1898—1938), Sarkanās armijas virsnieks;
* Pēteris Pakalns (1886—1937), čekists;
* Jānis Pakalns (1890—1970), čekists;
* Jānis Pakalns (1912—2002), Daugavpils, pēc tam Rīgas izpildkomitejas priekšsēdētājs;
* Dailonis Pakalns (1932—2001), ārstniecības augu pētnieks.

## Skatīt arī
* Pakalns
Roberts Kenedijs jaunākais

**Roberts Frānsiss Kenedijs jaunākais** (; dzimis ), zināms arī ar iniciāļiem **RFK Jr.** un iesauku **Bobijs**, ir ASV politiķis, vides jurists un aktīvists, kurš izplata pretvakcīnu dezinformāciju un ar veselību saistītas sazvērestības teorijas. Viņš ir 26. ASV veselības un cilvēkresursu sekretārs Donalda Trampa administrācijā.
[thumb|Kenedijs ar savu tēvoci [Džons Kenedijs|Džonu F. Kenediju Ovālajā kabinetā, 1961. gadā|left]]
Viņš ir pretvakcīnas aizstāvības grupas *Children's Health Defense* priekšsēdētājs un dibinātājs un bija pie partijām nepiederošs kandidāts 2024. gada prezidenta vēlēšanās. Kenedijs ir ASV ģenerālprokurora un senatora Roberta Kenedija dēls un ASV prezidenta Džona Kenedija un senatora Teda Kenedija brāļadēls.

Kenedijs ir iestājies par ūdensceļu, pamatiedzīvotāju tiesību un atjaunojamās enerģijas aizsardzību. Viņš sāka savu karjeru kā apgabala advokāta palīgs Ņujorkā. 1984. un 1986. gadā viņš pievienojās divām bezpeļņas organizācijām, kas koncentrējas uz vides aizsardzību: attiecīgi *Riverkeeper* un Dabas resursu aizsardzības padomei (NRDC). Viņa darbs uzņēmumā *Riverkeeper* noteica ilgtermiņa vides tiesiskos standartus. Abās organizācijās viņš uzvarēja tiesas prāvas pret lielajiem korporatīvajiem piesārņotājiem.

## Atsauces

## Ārējas saites
Gada arheoloģiskais piemineklis Latvijā

[thumb|250px|2025. gada arheoloģiskais piemineklis — [Lagzdīnes pilskalns]]
**Gada arheoloģiskais piemineklis** ir nominācija, ko līdzās citiem Latvijas dabas un kultūrvēstures simboliem kopš 2014. gada nosauc Latvijas Arheologu biedrība, lai pievērstu cilvēku domas arheoloģiskajām vietām kā nozīmīgai Latvijas kultūrvēstures un ainavas sastāvdaļai.

## Gada arheoloģiskie pieminekļi Latvijā

## Atsauces
Ersa (pavadonis)

**Ersa**, arī **Jupiters LXXI** ir neliels Jupitera pavadonis. To 2018. gadā atklāja zinātnieku komanda Skota Šeparda (*Scott S. Sheppard*) vadībā Cerro Tololo observatorijā, Čīlē. Pēc atklāšanas pavadonim tika piešķirts pagaidu apzīmējums **S/2018 J 1**.

 Starptautiskā Astronomijas savienība pavadonim piešķīra pastāvīgo nosaukumu *Jupiters LXXI.*

 Starptautiskā Astronomijas savienība pavadoni nodēvēja par Ersu. Ersa ir tēls grieķu mitoloģijā, rasas dieviete, Selēnes un Zeva meita. Mitoloģijā šī dieviete ir pazīstama arī ar vārdu Herse. Šajā vārdā nosaukts cits Jupitera pavadonis – Herse.

Ersa ir neliels pavadonis, diametrs tikai apmēram 3 km. Tas pieder Himalijas grupai.

## Atsauces
Īrijas kolonizācija

[thumb|[Konahta Īrijas kartē, uz kuru saskaņā ar 1653. gada 26. septembra likumu bija paredzēts deportēt īru zemes īpašniekus]]
**[[Anglija|Angļu]] kolonizācija [[Īrija (sala)|Īrijā]]** () norisinājās 16. un 17. gadsimtā. Tās ietvaros īriem piederošā zeme tika konfiscēta un nodota kolonistiem (*plantators*) no Anglijas.

Šis process sākās Henrija VIII valdīšanas laikā un turpinājās Elizabetes I, Džeimsa I un Čārlza I laikā. Visplašāk izplatīta bija zemes konfiskācija Mansterā un Olsterā, kur apmetās kolonisti no Anglijas, Skotijas un Velsas. Piemēram, Džeimsa I laikā, apdzīvojot Olsteru, īru īpašumā palika tikai 10 % zemes, par kuru viņiem bija jāmaksā dubulta noma kolonistiem.

Olivers Kromvels, kurš iekaroja Īriju, uzskatīja visus īru katoļus par atbildīgiem par 1641. gada sacelšanos. Ilgais parlaments 1652. gadā apstiprināja īru zemju konfiskāciju un atņēma lielāko daļu zemju pat tiem īriem, kuri necēla ieročus pret angļiem.

Saskaņā ar Īrijas apmetnes aktu (1652) īru zemes īpašnieki divu gadu laikā tika deportēti uz Konahtas reģionu Īrijas rietumos. Tiem, kas neaizbrauca līdz 1654. gada 1. maijam, draudēja nāvessods (lai gan praksē tika deportēta vai sodīta ar nāvi tikai neliela daļa iedzīvotāju). 12 000 iedzīvotājus, tostarp sievietes un bērnus, deportēja uz Anglijas kolonijām Rietumindijā vai Ziemeļamerikā, kur viņus pārvērta par "baltajiem vergiem".

No 1691. gada tika pieņemta virkne likumu, kas katoļiem un protestantiem, kuri nebija Anglikāņu baznīcas locekļi, liedza ticības brīvību, tiesības uz izglītību, balsstiesības un tiesības uz valsts dienestu.

Kolonizācija turpinājās arī 18. gadsimtā. Šis process būtiski mainīja Īrijas iedzīvotāju etnisko sastāvu, parādījās arvien vairāk angļu un skotu protestantu. Īrijā izveidojās protestantu valdošā šķira, britu valdība pārņēma pilnīgu kontroli pār salu.

Īru zemnieku mazturība bija iemesls Lielajam badam, kas skāra Īriju 1740. gados un gadsimtu vēlāk, 1845.—1849. gadā, kad nomira pusotrs miljons īru un sākās masveida emigrācija, galvenokārt uz ASV.

## Ārējās saites
Baltkrievijas Bruņotie spēki

thumb|Baltkrievijas bruņoto spēku emblēma
**Baltkrievijas Bruņotie spēki** () ir Baltkrievijas Republikas bruņotie spēki, kas saskaņā ar 1992. gada 6. decembra valsts doktrīnu izveidoti, lai nodrošinātu valsts suverenitātes aizsardzību, neuzskatot nevienu konkrētu valsti par savu potenciālo ienaidnieku un neiejaucoties citu valstu bruņotos konfliktos.

Militārais dienests valstī ir obligāts vīriešiem, kuri noteiktā kārtībā ir atzīti par derīgiem militārajam dienestam. Bruņotajos spēkos var dienēt pilsoņi, kuri ir derīgi dienestam, neatkarīgi no izcelsmes, sociālā vai mantiskā stāvokļa, rases, etniskās piederības, izglītības, valodas, attieksmes pret reliģiju, nodarbošanās veida, politiskās vai citas pārliecības. Iesauktie tiek pieņemti dienestā vecumā no 18 līdz 27 gadiem. Dienesta laiks ir atkarīgs no izglītības, tādējādi personām bez augstākās izglītības jādienē 18 mēneši, personām ar augstāko izglītību — 12 mēneši, bet ar militāro izglītību — 6 mēneši. Militārajā dienestā var dienēt arī sievietes, kuras atbilst prasībām.

Pilsoņi var patstāvīgi izvēlēties, kurā no divām valsts valodām (krievu vai baltkrievu) viņi nodos zvērestu.

## Ārējās saites
Bruno Javoišs

**Bruno Javoišs** (dzimis  Rīgā, miris ) bija latviešu nacionālās pretošanās kustības dalībnieks, politieslodzītais.

## Dzīvesgājums
Dzimis 1941. gadā Rīgā. Mācījās Rīgas 50. vidusskolā, studēja Rīgas Aviācijas institūtā.

1963. gadā naktī uz 5. decembri, kas bija PSRS Konstitūcijas diena, viņš uzkāpa 76 metrus augstajā Rīgas radiotornī un Latvijas PSR karoga vietā uzvilka paša šūto sarkanbaltsarkano Latvijas karogu, tādējādi protestējot pret Latvijas pārkrievošanu. Uzreiz pēc šīs akcijas viņu apcietināja un uz 7 gadiem ieslodzīja Mordvijas soda nometnē, kur viņš iepazinās ar Gunāru Astru. Pēc atgriešanās no izsūtījuma dzīvoja Tartu, kur Tartu Universitātē ieguva mākslas vēstures zinātnieka specialitāti.

Miris 2025. gada 6. februārī.

## Apbalvojumi
Apbalvots ar Triju Zvaigžņu ordeņa zeltītu goda zīmi, Viestura ordeņa komandieris.

## Atsauces
Teitoburgas mežs

**Teitoburgas mežs** () ir mežiem apaugušo pauguru grēda Vācijas Lejassaksijas un Ziemeļreinas-Vestfālenes federālajās zemēs.

Līdz 17. gadsimtam kalnu grēdas oficiālais nosaukums bija **Osninga** (*Osning*), ko bieži lieto arī šodien. Pirmo reizi to pārdēvēja par Teitoburgas mežu 1616. gadā, pieminot Teitoburgas meža kauju.

## Atsauces

## Ārējās saites
Whiskas

thumb|''Whiskas'' un kaķis
***Whiskas*** ir starptautisks kaķu barības zīmols, kas ir ASV pārtikas un lolojumdzīvnieku barības ražotāja *[[Mars (uzņēmums)|Mars]]* uzņēmējdarbības struktūrvienība. Uzņēmuma produktu klāstā ietilpst dažādas sausās un mitrās kaķu barības.

Tiek apgalvots, ka *Whiskas* barība ir pilnvērtīga, tā nodrošina kaķim nepieciešamās uzturvielas un vitamīnus.

## Vēsture
Līdz ar kompānijas *Kal Kan* dibināšanu 1936. gadā, ASV sākās rūpnieciskās kaķu barības kategorijas vēsture. Vēlāk visos tirgos, izņemot Japānu, barība tika pārdēvēta par *Whiskas*.

Pirmo reizi *Whiskas* kā zīmols tika izlaists 1958. gadā Apvienotajā Karalistē.

*Whiskas* bija pirmais zīmols, kas izstrādāja vairākus kaķu barības aromātus, kas palīdzēja nostiprināt uzņēmuma pozīcijas starptautiskajā tirgū.

## Ārējās saites
2019. gada Apvienotās Karalistes vispārējās vēlēšanas

**2019. gada [[Apvienotā Karaliste|Apvienotās Karalistes]] vispārējās vēlēšanas** notika 12. decembrī. Tajās katrs vēlēšanu apgabals ievēlēja vienu deputātu Pārstāvju palātā, kas ir Apvienotās Karalistes parlamenta apakšpalāta. 6. novembrī premjerministrs Boriss Džonsons oficiāli atlaida parlamentu un izsludināja izņēmuma vēlēšanas, tām notiekot 12. decembrī.

Būtiska daļa no vēlēšanu kampaņas bija Apvienotās Karalistes izstāšanās no Eiropas Savienības. Skotu nacionālā partija un Leiboristu partija bija pret Apvienotās Karalistes izstāšanos bez vienošanās ar Eiropas Savienību, apsolot atbalstīt izņēmuma vēlēšanu izsludināšanu tikai tādā gadījumā, ja šāda vienošanās tiktu izslēgta no apsvēršanas.

Vēlēšanu kampaņas laikā pret Leiboristu partijas vadītāju Džeremiju Korbinu tika vērsta negatīva preses kampaņa, kuras dēļ Leiboristu partija zaudēja lielu daļu atbalsta. Liela daļa potenciālu balsotāju, kas balsotu par Leiboristu partiju izlēma balsot par Liberāli demokrātiem. Lai gan Konservatīvā partija uzlaboja iepriekšējo rezultātu par 1,2 procentpunktiem, leiboristi ieguva par 7,9 procentpunktiem mazāk balsotāju. Vēlēšanu rezultāti bija labvēlīgi Konservatīvajai partijai, izcīnot atpakaļ iepriekšējo Pārstāvju palātas vairākumu, kas bija iegūts 2015. gada vēlēšanās. Konservatīvajai partijai šis arī bija lielākais partijas vairākums kopš 1992. gada vēlēšanām.

## Rezultāti

Pēc tam kad visi 650 vēlēšanu apgabali izsludināja rezultātus, tie bija:

}
| style="text-align:right;" | 
| style="text-align:right;" | 294 537
| style="text-align:right;" | 0,9%
| style="text-align:right;" |
|-
| 
| style="background:#DDDDDD;" |
|
| style="text-align:right;" | 0
| style="text-align:right;" | 0%
| data-sort-value="" | 
| style="text-align:right;" |  1
| style="text-align:right;" | 206 486
| style="text-align:right;" | 0,6%
| style="text-align:right;" |
|-
| colspan="3" |**Kopā**
| style="text-align:right;" | 650
| style="text-align:right;" | 100%
|
|
| style="text-align:right;" | 32 014 110
|
|
|}

## Pirmsvēlēšanu aptaujas
Pavasarī Brexit partija ātri guva atbalstu pirmsvēlēšanu aptaujās. Šajā laikā Leiboristu partijai bija lielākais procentuālais atbalsts. Pēc Borisa Džonsona ievēlēšanas par Konservatīvās partijas vadītāju, Brexit partija strauji zaudēja atbalstu, un Konservatīvā partija ieguva ievērojamu popularitātes vadību pār Leiboristiem.
[center|thumb|400x400px|Pirmsvēlēšanu aptauju rezultātu hronoloģisks atainojums.<br />
 [Konservatīvā partija (Apvienotā Karaliste)|Konservatīvā partija
 Leiboristu partija
 Liberālie demokrāti
 Brexit partija
 Skotu nacionālā partija]]

## Atsauces
Fēlikss III

**Fēlikss III** (; dzimis ap 440. gadu, miris ) bija Romas pāvests no 483. gada marta līdz 492. gada martam. Fēlikss III bija pāvesta Simplikija pēctecis. Viņš atteicās parakstīt Austrumromas imperatora Zenona dokumentu Henotikonu, kas iezīmēja sākumu rietumu kristietības un austrumu kristietības atdalīšanās procesam.

Pēc Fēliksa III par Romas pāvestu kļuva Gelasijs I.

## Ārējās saites
Viva Technology

thumb|200px|''Viva Technology 2019''
***Viva Technology***, jeb ***VivaTech***, ir ikgadēja tehnoloģiskām inovācijām un jaunuzņēmumiem veltīta konference, kas dibināta 2016. gadā. Tā notiek katru gadu *[[Paris Expo Porte de Versailles]]* konferenču un izstāžu centrā Parīzē, Francijā, un to organizē *[[Les Échos]]* un *[[Publicis Groupe]]*. Trīs *VivaTech* dienas paredzētas tikai jaunuzņēmumiem, investoriem, vadītājiem, studentiem un akadēmiķiem. No ceturtās dienas pasākums ir atvērts pārējai sabiedrībai.

2023. gada pasākums sasniedza rekordu, visā pasākuma laikā piesaistot vairāk nekā  apmeklētāju, kas ir par gandrīz  vairāk nekā iepriekšējā gadā. Tas nozīmē, ka *Viva Tech* apmeklētāju skaits 2023. gadā pārsniedza CES — jauno tehnoloģiju etalonizstādi, kas katru gadu notiek Lasvegasā.

## Atsauces

## Ārējās saites

*
Džena Ledžere

**Dženifera Kerola Ledžere** (; dzimusi ) ir britu bundziniece un pavadošā vokāliste kristiešu roka grupā *[[Skillet]]*.

Papildus darbam ar *Skillet*, Dženifera 2018. gadā uzsāka savu solo projektu ar nosaukumu *Ledger*, izdodot debijas EP, kurā parādījās viņas talants kā solistei un dziesmu autorei.

## Dzīvesgājums
Džena dzimusi Koventri, Anglijā. 13 gadu vecumā viņa sāka spēlēt bungas.

16 gadu vecumā Ledžere saņēma stipendiju, lai apmeklētu *Living Light School of Worship*, Amerikas sakrālās mūzikas kursu sistēmu, un apmeklēja bungu spēles kursu Kenosā, Viskonsinā. Džena pievienojās grupai *The Spark*, bet, tā kā bundzinieka vieta bija aizņemta, viņa spēlēja basģitāru.

## ''Skillet''
Grupas *[[Skillet]]* dalībnieki atklāja Ledžeri, apmeklējot baznīcu pilsētā, kur viņa tobrīd dzīvoja. Viņi apciemoja skolu, kurā mācījās Džena, un uzaicināja Ledžeri uz noklausīšanos, lai iegūtu bundzinieka vietu grupā. Kopš 18 gadu vecuma viņa ir grupas *Skillet* bundziniece un pavadošā vokāliste, sākot ar turneju *Comatose Tour*, un reizēm arī vadošā vokāliste.

## Ārējās saites
Andrijs Baumeisters

**Andrijs Baumeisters** (; dzimis  Čerkasos) ir ukraiņu filozofs, sabiedrības filozofijas virziena pārstāvis. Filozofijas doktors (2015), līdz 2023. gada 3. septembrim Kijivas Tarasa Ševčenko Nacionālās universitātes Teorētiskās un praktiskās filozofijas katedras profesors.

Baumeisters ir speciālists antīkajā un viduslaiku filozofijā, ontoloģijā, metafizikā, tiesību filozofijā un filozofiskajā tekstoloģijā. Filozofijas tekstu tulkotājs no latīņu, sengrieķu, vācu un franču valodas ukraiņu valodā.

Sevi klasificē kā ideālistu, kristīgo konservatīvo un teistu.
Stefans III (pāvests)

**Stefans III** (; dzimis 720. gadā, miris ) bija Romas pāvests no 768. gada augusta līdz 772. gada janvārim. Stefans III bija pāvesta Pāvila I pēctecis. Stefans III pāvesta Zaharija laikā Laterānas pilī bija benediktiešu mūks. Pontifikāta laikā 769. gadā Stefans III izveidoja Laterānas padomi, kas iestājās pret Romas augstmaņu ietekmi jauno pāvestu ievēlēšanas laikā.

Avotos, kas ir vecāki par 1960. gadu, šis pāvests ir zināms kā Stefans IV, bet Stefans III ir Stefans II.

Pēc Stefana III par Romas pāvestu kļuva Adriāns I.

## Ārējās saites
Sapņu scenārijs

**"Sapņu scenārijs"** () ir 2023. gada ASV melnās komēdijas fantāzijas filma, kuras režisors un scenārija autors ir Kristofers Borgli. Filmā galvenās lomas atveido Nikolass Keidžs, Džūliana Nikolsone, Maikls Sera, Tims Mīdovss, Dilana Gelula un Dilans Beikers.

Filma stāsta par ģimenes tēvu Polu (Keidžs), kura dzīve apgriežas kājām gaisā, kad miljoniem svešinieku pēkšņi sāk viņu redzēt savos sapņos.

Filmas "Sapņu scenārijs" pirmizrāde notika  Toronto Starptautiskajā kinofestivālā. Latvijā filmas pirmizrāde notika  un to izplatīja *[[A24]]*. Filma saņēma pozitīvas kritiķu atsauksmes. Par lomu filmā Keidžs nominēts 81. Zelta globusa balvai kategorijā "Labākais aktieris mūziklā vai kinokomēdijā". Tīmekļa vietnē *[[Rotten Tomatoes]]* filmai ir 91% vērtējums.

## Atsauces

## Ārējās saites
Krimas gotu valoda

**Krimas gotu valoda** (*Gotishe-Tavrishe sprotch*) ir 18. gadsimta beigās izzudis Krimas pussalā lietots gotu valodas dialekts.

Neminētas ģermāņu valodas dialekta pastāvēšanu Krimā apstiprina avoti no 9. līdz 18. gadsimtam. Tikai viens avots min un apraksta pašu valodu — austriešu diplomāta Ogjē Gislēna de Busbeka 1562. gada vēstule (pirmo reizi publicēta 1589. gadā), kurā iekļauts 96 vārdu un frāžu saraksts, kā arī dziesma gotu valodā, ko diplomāts dzirdējis no Krimas iedzīvotājiem Konstantinopolē. Busbeka sniegtā informācija nav precīza. Pirmkārt, abi ziņu sniedzēji valodu brīvi nepārvaldīja — viens no viņiem bija grieķis, kurš Krimas gotu valodu bija apguvis kā svešvalodu, bet otrs bija gots, kura dzimtā valoda bija grieķu. Otrkārt, iespējams, ka Busbeka dzimtā flāmu valoda ietekmēja viņa pierakstīto vārdu transkripciju. Treškārt, tekstā neapšaubāmi bija pārrakstīšanās kļūdas.

## Ārējās saites
Reliģija Kanādā

**[[Reliģija]] [[Kanāda|Kanādā]]** ietver visdažādākās reliģiskās grupas un uzskatus. Visizplatītākā reliģija Kanādā ir kristietība, lielākā konfesija ir katoļticība (29,9 %).

Kristiešiem, kas 2021. gadā veidoja 53,3 % iedzīvotāju, seko cilvēki bez reliģiskās piederības — 34,6 % (no kopējā iedzīvotāju skaita). Citas reliģijas ir islāms (4,9 %), hinduisms (2,3 %), sikhisms (2,1 %), budisms (1,0 %), jūdaisms (0,9 %) un citas.

Pirms kolonizācijas dažādās aborigēnu reliģijas un ticības sistēmas bija lielā mērā animistiskas vai šamanistiskas.

Franču kolonizācijas, kas sākās 16. gadsimtā, rezultātā Jaunajā Francijā, īpaši Akadijā (vēlāk Lejkanādā, tagadējā Jaunskotijā un Kvebekā), parādījās franču valodā runājoši katoļi. Britu kolonizācija atnesa anglikāņu un citu protestantu viļņus uz Augškanādu (tagadējā Ontārio). Krievijas Impērija nelielā mērā izplatīja pareizticību tālo ziemeļu un rietumu piekrastes cilšu vidū, jo īpaši starp inuītiem. Kontinentālajā daļā 20. gadsimtā pareizticība ienāca ar imigrantiem no Padomju Savienības, Austrumu bloka, Grieķijas un citām valstīm.

Mūsdienās Kanādā nav valsts reliģijas un valdība oficiāli atbalsta reliģisko plurālismu.

## Ārējās saites
Frenks Grillo

**Frenks Entonijs Grillo** (; dzimis ) ir amerikāņu aktieris. Viņš atveidoja Broka Rumlova/Krosbouna lomu *[[Marvel Cinematic Universe]]* filmās "Kapteinis Amerika: Ziemas kareivis" (2014), "Kapteinis Amerika: Pilsoņu karš" (2016), "Atriebēji: Noslēgums" (2019) un animācijas seriālā *[[What If...?]]* (2021).

Viņa pirmā galvenā loma bija asa sižeta šausmu filmā "Tīrīšana: Anarhija" (2014), kurā viņš atveidoja policijas seržantu Leo Bārnsu, kuru viņš atveidoja arī filmā "Tīrīšana: Vēlēšanu gads" (*The Purge: Election Year*, 2016), vēl filmējies filmās "Cīnītājs" (2011), "Sniegāju gūstekņi" (*The Gray*, 2012), "Maiņas beigas" (2012), "Slepenā operācija "30 pēc pusnakts"" (2012), *[[Wolf Warrior 2]]* (2017) un *[[Wheelman (filma)|Wheelman]]* (2017) un "Boss Level: Augstākais līmenis" (*Boss Level*, 2021).

Grillo televīzijas lomu skaitā ietilpst galvenā loma seriālos *[[Kingdom]]* (2014—2017) un otrā plāna lomas seriālos *Battery Park* (2000), *For the People* (2002—2003), *[[The Shield]]* (2002—2003), "Izlaušanās" (2005—2006), *[[Blind Justice]]* (2005), "The Kill Point" (2007) un "Miljardi" (*Billions*, 2020).

## Atsauces

## Ārējās saites
Svatu valoda

**Svatu valoda**, arī **sisvati** (*siSwati*), ir viena no bantu valodām, kas pieder Nigēras-Kongo valodu saimei. Tā ir valsts valoda divās valstīs — Svatini un Dienvidāfrikā. Svatini šī valoda ir oficiālā valoda līdzās angļu valodai un to prot teju visi valsts iedzīvotāji. Svatu valoda kā dzimtā valoda ir aptuveni 2,3 miljoniem cilvēku (2019. gadā). Svatu valoda pieder nguni valodu grupai, kurā ietilpst arī zulu valoda, isiķhosa un isindebele.

## Ārējās saites
Pandija (pavadonis)

**Pandija**, arī **Jupiters LXV** ir neliels Jupitera pavadonis. To 2017. gadā atklāja zinātnieku komanda Skota Šeparda (*Scott S. Sheppard*) vadībā Cerro Tololo observatorijā, Čīlē. Pēc atklāšanas pavadonim tika piešķirts pagaidu apzīmējums **S/2017 J 4**.

 Starptautiskā Astronomijas savienība pavadonim piešķīra pastāvīgo nosaukumu *Jupiters LXV.*

 Starptautiskā Astronomijas savienība pavadoni nodēvēja par Pandiju. Pandija ir tēls grieķu mitoloģijā, pilnmēness dieviete, Selēnes un Zeva meita.

Pandija ir neliels pavadonis, diametrs tikai apmēram 3 km. Tas pieder Himalijas grupai.

## Atsauces
Vācu Šveice

thumb|Vācu Šveice kartē (oranžā krāsā)
**Vācu Šveice** (, , , ) ir Šveices Konfederācijas daļa, ko pārsvarā apdzīvo vācvalodīgi iedzīvotāji, kas lieto Šveices vācu valodas paveidu (*Schwyzerdütsch*, *Schwyzertütsch*). Vācu Šveice aizņem aptuveni 65% valsts, un ir gan platības, gan iedzīvotāju skaita ziņā lielākā Šveices daļa.

Vācu Šveicē vācvalodīgo šveiciešu ikdienas saziņā lietoto Šveices vācu valodas sarunvalodas paveidu dažos gadījumos pat lieto plašsaziņas līdzekļos, izglītībā un vietējā pārvaldē. Šveices vācu valodai šveiciešu vidū ir lielāks prestižs, un tā tiek uzskatīta par labāku un labskanīgāku nekā Vācijas vācu valoda (*Bundesdeutsche*), tomēr, sazinoties ar vāciešiem, vācvalodīgie šveicieši parasti pāriet uz federālo vācu valodu.

## Ārējās saites
Īrijas Konfederācija

**Īrijas Konfederācija** () bija Īrijas pašpārvaldes periods no 1641. gada īru sacelšanās laikā līdz Kromvela Īrijas iekarošanai 1649. gadā.

Pārējā teritorijā pastāvēja protestantu pārvaldībā esoši anklāvi (Olstera, Manstera, Lenstera), kurus Triju kara laikā bija ieņēmuši lojālistu—rojalistu spēki. Konfederāti nespēja pretoties angļu armijas virzīšanai 1642.—1649. gada konflikta laikā, tāpēc 1648. gadā viņi pievienojās rojalistiem pret marionešu parlamentu.

Īrijas konfederātu kari un tiem sekojošā Kromvela Īrijas iekarošana izraisīja milzīgus cilvēku upurus un beidzās ar gandrīz visas Īrijas katoļiem piederošās zemes konfiskāciju 1650. gados.

## Konfederācijas parlamenta nozīmība
Konfederācijas parlamenta stils bija līdzīgs 1297. gadā normaņu izveidotajam Īrijas zemes oligarhu parlamentam, taču tā pamatā nebija demokrātiska balsošana. Ņemot vērā to lielo nosacīto varas bāzi, konfederātiem galu galā neizdevās pārvaldīt un reorganizēt Īriju tā, lai aizstāvētu īru katoļu intereses.

## Skatīt vēl

* Īrijas kolonizācija

## Ārējās saites
Karaļa meitas

thumb|Karaļa meitu ierašanās Kvebekā
**"Karaļa meitas"** () bija sieviešu grupa, kas pēc karaļa Luija XIV pavēles un ar viņa finansiālu atbalstu emigrēja no Eiropas (galvenokārt Francijas) uz Kvebeku (Jaunfranciju).

No 1663. līdz 1673. gadam uz Kvebeku izceļoja no 700 līdz 1000 jaunu, neprecētu sieviešu, lai apprecētos ar tur dzīvojošajiem franču kolonistiem. Sieviešu migrācijas uz Kanādu mērķis bija palielināt sieviešu skaitu šajā pārsvarā vīriešu apdzīvotajā kolonijā un palielināt kopējo frančvalodīgo iedzīvotāju skaitu Amerikā, ņemot vērā straujo iedzīvotāju skaita pieaugumu diezgan agresīvajās britu kolonijās, kas apdraudēja Jaunfranciju no dienvidiem un austrumiem. Augstās auglības dēļ "Karaļa meitas" veidoja mūsdienu franču-kanādiešu genofonda pamatu.

## Iedzīvošanās
Ne visas ieceļojušās sievietes bija gatavas Kanādas skarbajiem dzīves apstākļiem, un dažas nomira jau ceļā vai pirmajos Kanādā pavadītajos gados. Saskaņā ar vietējo reģistru datiem 737 sievietes apprecējās, bet no 200 līdz gandrīz 300 dažādu iemeslu dēļ to vai nu nespēja vai nevēlējās. Lielākā daļa no tām vai nu devās uz klosteriem, bet daļa atgriezās Francijā.

## Ārējās saites
Dienvidkotabato

**Dienvidkotabato** (, , ) ir viena no Filipīnu provincēm valsts dienviddaļā, Soksksarhenas reģionā. Administratīvi dalās 1 pilsētā un 10 municipalitātēs un sīkāk 199 barangajās. Provinces galvaspilsēta un lielākā pilsēta ir Koronadala. Heneralsantosas augsti urbanizētā pilsēta administratīvi un politiski ir neatkarīga no provinces, bet tiek dažkārt tai pieskaitīta ģeogrāfiski un statistiski. 

## Iedzīvotāji
Provincē daudznacionāls iedzīvotāju sastāvs — lielākā daļa ir 20. gadsimtā ieceļojušie ilongi (484 870; 50 %) un sebuāņi (110 500; 11 %), kā arī autohtonie tboli (131 720; 13,5 %), blaani (63 109; 6,5 %) un magindanaji (41 721; 4,3 %). Lielākā daļa iedzīvotāju pieder dažādām kristiešu konfesijām (katoļi 65 %, protestanti 22 %), bet ap 4 % (galvenokārt magindanaji) ir musulmaņi.

## Ģeogrāfija
Province izvietojusies Mindanao salas dienviddaļā. Rietumos un ziemeļos robežojas ar Sultankudaratu, ziemeļaustrumos — ar Dienviddavao, austrumos un dienvidos — ar Sarangani, bet dienvidaustrumos — ar Heneralsantosas neatkarīgo pilsētu. Provinces reljefs lielākoties kalnains, tās teritorijā divi aktīvi vulkāni — Matutums (2286 m vjl, provinces augstākā virsotne) austrumos uz robežas ar Sarangani un Melebingojs (1824 m vjl) dienvidos. Valda subtropu klimats.

## Vēsture
Līdz 19. gadsimta vidum provinces teritorija piederēja Magindanao sultanātam. Pēc sultanāta nonākšanas Spānijas varā 1860. gadā tika izveidots Kotabato rajons (*Distrito de Cottabato*), kas iekļāva Mindanao upes baseinu un teritorijas uz dienvidoem līdz Sulavesi jūrai. Amerikāņu administrācijas laikā 1903. gadā tika izveidota Moro province un Kotabato bija viens no tās distriktiem. 1914. gadā Moro province tika likvidēta un izveidota patstāvīga Kotabato province. 1930. gados provinces teritorijā masveidā ieradās ieceļotāji no Visajām un Lusonas. Dienvidkotabato kā patstāvīgu provinci nodalīja 1966. gadā. 1992. gadā no provinces dienvidu un austrumu municipalitātēm tika izveidota patstāvīga Sarangani province.

## Atsauces

## Ārējās saites
Institūta iela

**Institūta iela** var būt:
* Institūta iela Daugavpilī;
* Institūta iela Jelgavā;
* Institūta iela Salaspilī;
* Institūta iela Siguldā;
* Institūta iela Ulbrokā.
Aklais ezers (Valles pagasts)

**Aklais ezers** (arī **Taurkalnes Aklais ezers** un **Aklezers**) ir purva ezers Bauskas novada Valles pagasta ziemeļaustrumos, netālu no Taurkalnes.

Krasti — zemi, aizaugoši, grūti pieejami, dibens — dūņains, daudz sakritušu koku. Notece — pa Vitkapupīti (Vitkopu) uz Daugavu. Makrofīti — grīšļi, lēpes, glīvenes. 

Ezera austrumos, Taurkalnes pusē, ir labiekārtota pieeja pie ezera, atpūtas vieta un informatīvais stends.

## Atsauces
Bonifācijs III

**Bonifācijs III** (; dzimis ap 540. gadu, miris ) bija Romas pāvests 607. gadā no februāra līdz novembrim. Bonifācijs III bija pāvesta Sabiniāna pēctecis. Sabiniāna vietā viņš tika ievēlēts jau 606. gadā, bet, gandrīz gadu aizkavējoties Konstantinopolē, pilntiesīgi par pāvestu kļuva 607. gadā. Viņam bija ciešas attiecības ar Austrumromas impērijas valdnieku Fokasu, un tas palīdzēja Bonifācijam III kļūt par visas kristīgās pasaules pāvestu. Līdz tam Konstantinopolē patriarhi centās sevi pasludināt par visas kristīgās pasaules pāvestiem. Bonifācija III laikā tika pieņemts arī dekrēts, kas aizliedza apspriest pāvesta pēcteča kandidātus, kamēr esošais pāvests vēl atrodas savā amatā.

Pēc Bonifācija III par Romas pāvestu kļuva Bonifācijs IV.

## Ārējās saites
Valentīns (pāvests)

**Valentīns** (; dzimis ap 780. gadu, miris ) bija Romas pāvests 827. gadā no augusta līdz oktobrim. Valentīns bija pāvesta Eugenija II pēctecis. Jau jauns būdams pievērsās baznīcai. Savas izslavētās tikumības un pieklājības dēļ no 817. līdz 824. gadam kalpoja pāvestam Paskālam I. Arī nākamā pāvesta Eugenija II pontifikāta laikā saglabāja savu ietekmi, un pēc viņa nāves vienbalsīgi tika ievēlēts par jauno pāvestu. Pāvesta amatā Valentīns bija ļoti īsu laiku, 40 dienas.

Pēc Valentīna par Romas pāvestu kļuva Gregors IV.

## Ārējās saites